LWAKI abangezaako bagamba nti sibasanyusa ate ng’amazzi ngalina?
Mwana wange okusookera ddala kizibu omusajja okwatuula nti tomusanyusizza.
N’ekirala ogambye abakugezaako kitegeeza nti olim awo wakugezaako, tolina muntu gw’oyagala.
Kubanga omukyala oba omuwala yenna si wa kugezaako, okuggyako ng’okoseza omubiri gwo okufuna ssente oba okubeerawo nga tifaayo ku muntu gwe weegatta naye.
Okusookera ddala olina okwegatta n’omuntu ng’omwagala era nga naye ayagala okwegatta naawe.
Ekirala okubeera n’amazzi g’ekyama kitegeeza nti ofunye obwagazi naye tekitegeeza nti munno afunye essanyu mu kwegatta.
Ate munno okufuna essanyu mu kwegatta olina okumanya ebimusanyusa era n’okola ebimusanyusa ate naye alina okumanya ebikusanyusa era n’akola ebikusanyusa.
Buli muntu alina obusoboozi okusanyusa omulala era okukola kino olina okwetegereza ebisanyusa munno.
Noolwekyo, oba bakugamba tosanyusa olina okwebuuza oba ddala weegatta ng’oyagala. Sooka weetegereze gwe weegata naye oba ddala akwagala.
Akwagala kizibu okufulumya ekigambo bwe kityo.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn